《题宗侄节之仪曹味道卷》
明代·程敏政

明道纪元岁，笃生两大儒。道寄千载心，孰能味其腴。

吾宗有贤者，家在清溪隅。力学厌口耳，铭言揭斋居。

如彼药石功，养兹山泽臞。坐令膏馥间，一日沾赢馀。

森森好学论，烱烱定性书。愿言终子身，续食留新畬。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。